ཉེ་རབས་དངོས་ཁམས་རིག་པ་བཀོད་པའི་སྐད་ཡིག་ཀྱང་གྲངས་རིག་པ་ཡིན་ཏེ།འཇར་མན་གྱི་གནམ་དཔྱད་རིག་པ་བ་ཁེ་ཕི་ལེརགྱིས་ཚབ་རྩིས་མཉམ་བྱ་བཀོལ་ནས་རྒྱུ་སྐར་འཁོར་སྐྱོད་གཏན་སྲོལ་གསུམཕྱོགས་བསྡོམས་མཛད་ཅིང་།དབྱི་ཐ་ལིའི་དངོས་ཁམས་རིག་པ་བ་གྷ་ལིས་ལོསཀྱིས་དབྱིབས་རྩིས་རིག་པའི་བྱེད་ཐབས་ཀྱིས་ལྷུངས་གཟུགས་འགུལ་སྐྱོད་གཏན་སྲོལགྱི་ཁུངས་སྐྱེལ་བ་ཡིན།དངོས་ཁམས་ཀྱི་གཞུང་ལུགས་གསར་པ་ཁ་ཤས་བྱུང་བའི་དུས་སུ།ཀུན་གྱིས་གྲངས་རིག་པའི་ལག་ཆ་རྙེད་ཐུབ་པར་འགྱུར་བའམ་གྲངས་རིག་པའི་ལག་ཆ་གསར་པ་བཟོས་ནས་དེ་ལ་ཞབས་འདེགས་བསྒྲུབས།དེའི་རྒྱུ་མཚན་ནི།གྲངས་རིག་པ་ནི་གྲངས་དང་དབྱིབས་གཉིས་སྟབས་བདེའི་སྒོ་ནས་རགས་བསྡུས་བྱ་བའི་ངོ་མཚར་ཆེ་བའི་མཚོན་སྟངས་ཤིག་ཡིན་པའི་ཕྱིར་རོ།།དབྱིབས་རྩིས་ཀྱི་བརྗོད་གཞིའི་སྟེང་ནས་དངོས་ཁམས་རིག་པ་ལ་དེའི་དངོས་ཁམས་ཀྱི་སྙིང་པོ་དང་ལྡན་པར་བརྟེན།གྲངས་རིག་པའི་སྐད་ཡིག་གི་ཐོག་ནས་རང་ཅག་རྣམས་དེའི་ནང་གསེས་སུ་འཚོ་གནས་བྱུང་ཡོད་པའི་འཇིག་རྟེན་འདི་དང་།དེར་མ་ཟད་འཇིག་རྟེན་སྟོང་ཁམས་ཆེན་མོའི་གོ་ས་ཧྲིལ་པོའི་རང་བཞིན་ཀྱང་བརྗོད་ཆོག་པ་ཡིན་ནོ།།